stanford-oval/wikipedia huggingface dataset:
Jokikoivu

| Jokikoivu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Angiospermae
Kladi::  Aitokaksisirkkaiset
Kladi::  Rosidit
Lahko::  Fagales
Heimo::  Koivukasvit Betulaceae
Alaheimo::  Betuloideae
Suku::  Koivut Betula
Laji::  occidentalis
Kaksiosainen nimi
 Betula occidentalis  Hook. 
Katso myös
   Jokikoivu Wikispeciesissä   Jokikoivu Commonsissa 
Infobox OKVirheellinen NIMI-arvoIUCN-testi OK: 
Jokikoivu (Betula occidentalis) on koivukasvien (Betulaceae) heimoon ja koivujen (Betula) sukuun kuuluva kasvilaji.
Jokikoivu on kausivihanta puulaji, joka voi kasvaa noin 3–5 metriä korkeaksi, yksi- tai monirunkoiseksi pensaaksi tai jopa 12–15 metriä korkeaksi puuksi. Kuori on kiiltävän punaruskeaa ja siinä on vaaleita, vaakasuoria viiruja. Lehdet ovat leveänsoikeita, 2,5–7,5 cm pitkiä ja kellanvihreitä. Hede- ja emikukat sijaitsevat samassa kasviyksilössä, mutta omissa norkoissaan. Hedenorkot ovat roikkuvia ja noin 6,5 cm pitkiä. Eminorkot ovat hedenorkkoja pienempiä ja pystyjä.
Jokikoivu kasvaa tyypillisesti jokien, ojien ja purojen varsilla tai lähteiköillä muodostaen tiheiköitä. Jokikoivu kasvaa luonnossa läntisessä Pohjois-Amerikassa.
Aiheesta muualla

Suomen Lajitietokeskus: Jokikoivu (Betula occidentalis)
JSTOR Global Plants: Betula occidentalis (englanniksi)
Integrated Taxonomic Information System (ITIS): Betula occidentalis (englanniksi)
Global Biodiversity Information Facility (GBIF): Betula occidentalis (englanniksi)
United States Department of Agriculture (USDA): Betula occidentalis (englanniksi)
Centre for Agriculture and Biosciences International (CABI): Betula occidentalis (Water birch) (englanniksi)
Fire Effects Information System (FEIS): Betula occidentalis (englanniksi)
Flora of North America: Betula occidentalis (englanniksi)
Jokikasuariina

| Jokikasuariina |
| --- | --- |

Tieteellinen luokittelu
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Fagales
Heimo::  Kasuariinakasvit
Suku::  Kasuariinat Casuarina
Laji::  cunninghamiana
Kaksiosainen nimi
 Casuarina cunninghamiana  Miq. 
Katso myös
   Jokikasuariina Commonsissa 
Infobox OKVirheellinen NIMI-arvo: 
Jokikasuariina (Casuarina cunninghamiana) on kasuariinojen sukuun kuuluva puu. Laji esiintyy alkuperäisenä Australian itä- ja pohjoisosassa melko lähellä rannikoita. Se kasvaa lämpimän vyöhykkeen metsissä elinvoimaisena. Sitä on viljelty hyötykasvina eri tarkoituksiin, kuten maisemointiin ja polttopuuksi. Sen sydänpuusta tehdään sahatavaraa sisustusmateriaaliksi. Jokikasuariina esiintyy myös tulokaslajina useissa maissa eri puolilla maailmaa.
Aiheesta muualla

Suomen Lajitietokeskus: Jokikasuariina (Casuarina cunninghamiana)
Joonas Timonen

| Joonas Timonen> Henkilötiedot |
| --- | --- |
Koko nimi:  Joonas Ville Verneri Timonen
Syntynyt: 13. lokakuuta 2000 (ikä 23) Kuopio, Suomi
Kansalaisuus:   Suomi
Koripalloilija
Pelipaikka:  Pelintekijä
Pituus:  189 cm
Paino:  89 kg
Pelaajaura
Seurajoukkueet
2016– 2019–:  Munkkiniemen Kisapojat KTP-Basket
Aiheesta muualla
FIBA
Joonas Ville Verneri Timonen (s. 13. lokakuuta 2000 Kuopio) on suomalainen koripalloilija, pelipaikaltaan pääasiassa pelintekijä.
Pelaajaura

Timonen syntyi Kuopiossa, mutta hänen perheensä muutti pääkaupunkiseudulle jo noin vuosi tämän jälkeen. Hänen Tommi-isänsä pelasi koripalloa I-divisioonassa ja sedät, Jussi Timonen ja neljän olympiamitalin Kimmo Timonen, jääkiekkoa. Monista sukulaisistaan poiketen Timonen ei harrastanut jääkiekkoa, ja hänen isänsä ohjasi hänet pelaamaan koripalloa.
Timonen aloitti koripallon harjoittelun Vantaan Pussihukissa. Hän pelasi juniorina Munkkiniemen Kisapoikien joukkueissa B-poikien SM-sarjaa kaudella 2015–2016 ja A-poikien SM-sarjassa vuosina 2015–2019. B-poikien SM-sarjakaudellaan Timonen voitti ikäluokan Suomen mestaruuden, ja hänet valittiin sarjan vuoden pelaajaksi. A-pojissa hän voitti kolme ikäluokan Suomen mestaruutta.
Timonen nousi MuKin M1DB:tä pelanneeseen miesten edustusjoukkueeseen syksyllä 2016. Kaudella 2019–2020 joukkue pelasi toiseksi korkeimmalla sarjatasolla M1DA:ssa. Syksystä 2019 lähtien Timonen on pelannut myös Korisliigaa MuKin yhteistyöseura KTP-Basketin joukkueessa. Huhtikuussa 2020 Timonen ja KTP tekivät 1+1-vuotisen jatkosopimuksen. Samoihin aikoihin Timonen astui varusmiespalvelukseen Puolustusvoimien urheilukoulussa Santahaminassa.
Timonen pelasi myös Suomen nuorisomaajoukkueissa. Hän kuului muun muassa alle 16-vuotiaiden maajoukkueeseen ikäluokan vuoden 2016 EM-kilpailuissa, missä Suomi sijoittui viidenneksi, ja alle 18-vuotiaiden maajoukkueeseen ikäluokan EM-kilpailuissa vuonna 2018. Hänen viimeinen kautensa nuorisomaajoukkueikäisenä kärsi koronaviruspandemiasta.
Pelityyli ja ominaisuudet

Timonen on parhaimmillaan heittävänä takamiehenä. Kesällä 2020 Timonen listasi kehityskohteikseen muun muassa lähtönopeuden, heittotarkkuuden ja fyysisen voiman sekä palloscreenien käytön.
Aiheesta muualla

Joonas Timonen Basketball Player Profile eurobasket.com (englanniksi)
Jos (F:n albumi)

| Jos F |
| --- | --- | --- |

Studioalbumin tiedot
 Julkaistu: 8. huhtikuuta 2022
 Formaatti: digitaalinen, LP
 Tuottaja(t): Juho Suutarinen
 Tyylilaji: pop, elektroninen, rap
 Kesto: 31.13
 Levy-yhtiö: Universal Music
Listasijoitukset
  Suomen virallinen albumilista: 14.
F:n muut julkaisut
| Mä oon vapaa 2020 | Jos 2022 | Self-helpless 2024 |
Singlet albumilta Jos
 ”Ihana” Julkaistu: 5. helmikuuta 2021  ”Menetän sut” Julkaistu: 9. heinäkuuta 2021  ”Mitä jos” Julkaistu: 21. tammikuuta 2022  ”Ekaa kertaa” Julkaistu: 18. huhtikuuta 2022
Jos on laulaja-lauluntekijä F:n kolmas albumi. Levyn tematiikka pyörii ihmissuhteiden ja elämän ja sen tärkeiden, pienten asioiden arvostamisen ympärillä.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Tunti himaan | Fanni Sjöholm, Juho Suutarinen | 2.27 |  |  |  |  |  |  |
| 2. | Kaikki muuttuu | Fanni Sjöholm, Juho Suutarinen | 2.38 |  |  |  |  |  |  |
| 3. | Ekaa kertaa | Fanni Sjöholm, Juho Suutarinen | 2.30 |  |  |  |  |  |  |
| 4. | Menetän sut | Fanni Sjöholm, Hassan Maikal, Juho Suutarinen | 3.14 |  |  |  |  |  |  |
| 5. | Papin aamen | Fanni Sjöholm, Juho Suutarinen | 2.26 |  |  |  |  |  |  |
| 6. | Loppu? | Fanni Sjöholm, Juho Suutarinen | 0.27 |  |  |  |  |  |  |
| 7. | Skippi | Fanni Sjöholm, Eevi Sjöholm, Juho Suutarinen | 2.19 |  |  |  |  |  |  |
| 8. | Sata | Fanni Sjöholm, Juho Suutarinen | 2.40 |  |  |  |  |  |  |
| 9. | Mitä jos | Fanni Sjöholm, Kasmir, Juho Suutarinen | 3.20 |  |  |  |  |  |  |
| 10. | Kannan sut | Fanni Sjöholm, Juho Suutarinen | 3.02 |  |  |  |  |  |  |
| 11. | Ihan siistii | Fanni Sjöholm, Juho Suutarinen | 0.43 |  |  |  |  |  |  |
| 12. | ihana | Fanni Sjöholm, Juho Suutarinen | 2.36 |  |  |  |  |  |  |
| 13. | Yhen kyyneleen | Fanni Sjöholm, Juho Suutarinen | 2.45 |  |  |  |  |  |  |
Jouhtenanjärvi

| Jouhtenanjärvi |
| --- | --- |
Valtiot:  Suomi 
Paikkakunta:  Karkkila
Koordinaatit:  60°34′51″N, 24°05′23″E
Järvinumero:  23.085.1.004
Mittaustietoja
Pinnankorkeus:  138,2 m 
Rantaviiva:  3,02 km 
Pinta-ala:  0,1 km² 
Suurin syvyys:  8 m 
 fiJouhtenanjärvi 
Jouhtenanjärvi on rehevähkö metsäjärvi Karkkilan luoteisosassa luoteisella Uudellamaalla. Sen pinta-ala on 10,3 hehtaaria. Etäisyys Karkkilan keskustasta on kahdeksan kilometriä luoteeseen.
Maantiede

Jouhtenanjärven mutkittelevan rantaviivan pituus on 3 020 metriä. Etäisyys järven kaakkoisosasta luoteisosaan on yli 700 metriä. Järven luoteisosassa sijaitsee kolme pientä saarta, eteläosassa on luoto. Järven eteläisimmän osan nimi on Pikku-Jouhtena. Jouhtenanjärven rannat ovat metsää ja suota, pientaloja on muutama. Järveen virtaa vettä pohjoispuolisilta soilta, järven kaakkoisrannalta lähtee laskuoja Ali-Tupuriin, joka sijaitsee puolisen kilometriä kaakkoon.
Noin 700 metriä Jouhtenanjärveltä länteen sijaitsee Kolmperse-Vähävesi.
Jouhtenanjärvi (23.085.1.004) kuuluu Kissanojan-Häijynojan valuma-alueeseen (23.085), joka on kolmannen jakovaiheen vesistö Karjaanjoen vesistössä (23). Toinen jakovaihe on Nuijajoen valuma-alue (23.08). Jouhtenanjärvi on Kissanojan-Häijynojan alueen toiseksi laajin vakavesi. Alueeseen kuuluu myös Kovelonjärvi, Pienojanlampi, Saarlampi, Ketlampi, Yli-Tupuri ja Kökköpäänlammi. Niiden lisäksi alueella sijaitsee useita alle hehtaarin laajuisia vakavesiä.
Jussi-Pekka Alanen

Jussi Pekka (Jussi-Pekka) Yrjänä Alanen (s. 23. joulukuuta 1938 Helsinki) on suomalainen maaneuvos ja varatuomari.
Alanen oli Helsingin apulaiskaupunginjohtaja vuosina 1974–1979 ja Asuntohallituksen pääjohtaja vuosina 1979–1984. Hän oli Kaupunkiliiton toimitusjohtaja vuosina 1984–1993 ja Kuntaliiton toimitusjohtaja vuosina 1993–1999 eläkkeelle jääntiinsä saakka. Alanen oli Kuntien Eläkevakuutuksen hallituksen puheenjohtaja vuosina 1985–2001. Hän on tehnyt useita kuntaliitosselvityksiä. Alaselle myönnettiin maaneuvoksen arvonimi vuonna 2003. Alanen toimi Suomi-Venäjä-Seuran puheenjohtajana. Hän on puoluetaustaltaan sosialidemokraatti.
Alasen isä oli historiantutkija Aulis J. Alanen.
Kunnianosoitukset

Ystävyyden kunniamerkki (2000)
Julkaisuja

Helsinki. Kansakunnan pääkaupunki - ihmisten metropoli, Kaks Polemia-sarja, 125 s., Sastamala 2009
Juha Hyyppä

Juha Matti Hyyppä (s. 2. toukokuuta 1964 Espoo) on suomalainen professori Maanmittauslaitoksen Paikkatietokeskuksessa (ent. Geodeettinen laitos). Hän väitteli Teknillisessä korkeakoulussa tohtoriksi sähkötekniikasta vuonna 1994.
Tutkimustyössään hän ja hänen tutkimusryhmänsä kehittää laserkeilauksen menetelmiä eri sovellusaloille, kuten metsien mittaukseen ja kaupunkien 3D-mallinnukseen, yhteistyössä yritysten ja muiden yhteistyökumppanien kanssa.
Hyyppä johtaa Suomen Akatemian Laserkeilauksen huippuyksikköä. Hän on julkaissut yli 400 tieteellistä tai teknistä artikkelia kaukokartoituksen, laserkeilauksen, tutkatekniikan ja pistepilviaineiston käsittelyn aloilta.
Tunnustukseksi tutkimustyöstään hänet kutsuttiin Ruotsin maatalousyliopiston metsätieteiden kunniatohtoriksi vuonna 2015. Keväällä 2017 hän oli vierailevana professorina Japanin Shinshun yliopistossa, jonka vuoritieteen laitoksen kanssa Paikkatietokeskuksen tutkijat tekevät tutkimusyhteistyötä.
Juha Hyypän isä oli professori Jussi Hyyppä.
Aiheesta muualla

Juha Hyyppä. Google Scholar.
http://www.laserscanning.fi/
Juan Corzo

Juan Corzo y Principe (1873 – 1941) oli espanjalais-kuubalainen shakinpelaaja ja shakin kuubanmestari.
Corzo syntyi Madridissa ja muutti Kuubaan vuonna 1887. Corzosta tuli myös Havannan shakkiklubin mestari. Hänet tunnetaan parhaiten tappiostaan José Raúl Capablanca heidän välisessään ottelussa. Corzo voitti kolme peliä, hävisi neljä kuuden päättyessä tasan. Corzo perusti Kuuban shakkiliiton yhdessä Capablancan ja toimi pitkäaikaisena toimittajana tämän shakkilehdessä (Capablanca's Chess Magazine).
Aiheesta muualla

Juan Corzo ChessGames.com-sivustolla (englanniksi)
Juhani Vuori

Juhani Tapio Vuori (s. 23. toukokuuta 1940) on suomalainen yleisurheilija päälajinaan 110 metrin aitajuoksu. Hän edusti koko uransa Kärkölän Kisa-Veikkoja.
Juhani Vuori oli kansallista kärkeä 110 metrin aitajuoksussa neljällä vuosikymmenellä. Hän selviytyi Kalevan kisojen finaaliin vielä 37-vuotiaana vuonna 1977. Vuoren päälaji uran alussa 1950-luvulla oli korkeushyppy. Siinä hän sai ensimmäiset maaotteluedustuksensa. Korkeushyppy vaihtui kuitenkin varsin pian aitajuoksuun. Lisäksi hän kilpaili 10-ottelussa ja hyppäsi myös kolmiloikkaa 15,03.
Vuoren paras vuosi oli 1963, jolloin hän sivusi Bengt Sjöstedtin legendaarista SE-aikaa 14,4. Samana vuonna hän saavutti myös Suomen mestaruuden. Hän oli saavuttanut jo vuonna 1960 pronssia sekä vuonna 1962 hopeaa. Lisäksi hän aitoi hopealle Pohjoismaiden mestaruuskisoissa Göteborgissa. Seuraavana vuonna Vuori loukkasi akillesjänteensä, mutta kuntoutti itsensä ja jatkoi uraansa. Kaikkiaan hän oli urallaan mukana 12 maaottelussa.
Siviiliuransa Vuori teki huonekaluteollisuuden palveluksessa. Vuori oli Tauno Korhosen palveluksessa kaksi vuotta ja perusti sen jälkeen oman yrityksen. Hän oli työurallaan yhdeksän vuotta Kaliforniassa Yhdysvalloissa, mutta palasi vuonna 1993 Suomeen.
Juhani Vuoren tyttärenpoika on jalkapalloilija Joel Pohjanpalo.
Juhani Wallenius

| Juhani Wallenius> Henkilötiedot |
| --- | --- |
Syntynyt: 7. helmikuuta 1956 Rauma
Kuollut: 27. helmikuuta 2014 (58 vuotta)
Kansalaisuus:   Suomi
Jääkiekkoilija
Pelipaikka:  hyökkääjä
Maila:  vasen
Pituus:  186 cm
Pelaajaura
Pääsarjaura:  1974–1986
Seurat:  Lukko Ässät
NHL-varaus:  135. varaus, 1976 St. Louis Blues
Juhani "Bruutta" Wallenius (7. helmikuuta 1956 Rauma – 27. helmikuuta 2014) oli suomalainen jääkiekkohyökkääjä ja -valmentaja.
Wallenius teki SM-sarjadebyyttinsä kaudella 1974–1975 Rauman Lukon paidassa. Hän pelasi urallaan yhteensä 11 kautta pääsarjatasolla SM-sarjassa ja SM-liigassa. Näistä yhdeksänä kautena hän edusti Rauman Lukkoa ja kahtena kautena Porin Ässiä.
St. Louis Blues varasi Walleniuksen NHL:ään vuoden 1976 varaustilaisuuden 15. kierroksella varausnumerolla 135, mutta hän ei koskaan siirtynyt pelaamaan Pohjois-Amerikan kentille.
Wallenius menehtyi kotonaan lyhyen aikaa sairastettuaan.
Joseph Phillips

| Mitalit> Maa:   Intia. Olympialaiset .Miesten maahockey | Mitalit> Maa:   Intia. Olympialaiset .Miesten maahockey | Mitalit> Maa:   Intia. Olympialaiset .Miesten maahockey | Maa:   Intia> .Miesten maahockey |
| --- | --- | --- | --- |
|  Kultaa | Berliini 1936 | joukkuekilpailu |  |
Joseph ”Joe” Phillips (24. maaliskuuta 1911 Intia – 13. marraskuuta 1987 Pune) oli intialainen maahockeypelaaja. Hän kilpaili kesäolympialaisissa 1936 ja kuului tuolloin myös Intian olympiakultaa voittaneeseen maahockeyjoukkueeseen.
Jussi-Pekka Taavitsainen

| Jussi-Pekka Taavitsainen> Henkilötiedot |
| --- | --- |
Syntynyt: 1951
Kansalaisuus:  suomalainen
Koulutus ja ura
Instituutti:  Turun yliopisto
Tutkimusalue:  arkeologia
Tunnetut työt:  Ancient hillforts of Finland. Problems of analysis, chronology and interpretation with special reference to the hillfort of Kuhmoinen. Suomen muinaismuistoyhdistys, 1990 (väitöskirja)
Jussi-Pekka Taavitsainen (myös: J.-P. Taavitsainen; s. 26. syyskuuta 1951 Helsinki) on suomalainen arkeologi. Hän työskenteli Turun yliopiston arkeologian professorina 1995–2017. Taavitsainen on tutkinut erityisesti Suomen esihistoriaa ja keskiaikaa. 2000-luvulla Taavitsainen on tutkinut erityisesti Turun tuomiokirkon keskiaikaisia reliikkejä. Taavitsainen on vuodesta 2000 Suomen Historiallisen Seuran tutkijajäsen ja vuodesta 2004 Suomalaisen Tiedeakatemian varsinainen jäsen.
Julkaisut

Joitakin ajatuksia kuolaimista ynnä muista rautakautisista hevoskaluista. Pro gradu -tutkielma Suomen ja Skandinavian arkeologian laudatur-arvosanaa varten, 1976 (pro gradu).
Kuusiston linnan kaivauslöydöt kaivauslöytöjen ja historiallisten lähteiden vertailua. En jämförelse mellan utgrävninsfynd och historiska källor. Turun kaupungin historiallinen museo, 1979.
Kari Kinnunen, Risto Tynni, Kalevi Hokkanen & J.-P. Taavitsainen: Flint raw materials of prehistoric Finland: rock types, surface textures and microfossils. Geological Survey of Finland Bulletin 334, 1985.
Ancient hillforts of Finland. Problems of analysis, chronology and interpretation with special reference to the hillfort of Kuhmoinen. Suomen muinaismuistoyhdistys, 1990 (väitöskirja).
Rossiya i Finlyandiya v XIX-XX vv. Istoriko-kul'turnyj kontekst i ličnost'. Evropejskij dom, 1996.
Suojoki at Keuruu. A mid 14th-century site of the wilderness culture in the light of settlement historical processes in Central Finland. Finnish Academy of Science and Letters, 2007.
Aiheesta muualla

Jussi-Pekka Taavitsainen, Professori, FT, FSA (Arkistoitu – Internet Archive) – Turun yliopiston humanistinen tiedekunta
Mariitta Hämäläinen: Toden ja tarun rajamailla. (Arkistoitu – Internet Archive) Suomen Kulttuurirahasto.
Juan Cruz Álvarez

Juan Cruz Álvarez
Juan Cruz Álvarez (s. 20. marraskuuta 1985 Arrecifes, Argentiina) on argentiinalainen moottoriurheilija. Hän on kilpaillut Formula Renault- ja World Series Light -sarjoissa vuonna 2003, World Series by Nissan -sarjassa vuonna 2004, GP2-sarjassa kaudella 2005 ja TC2000-sarjassa vuonna 2007. Álvarez voitti World Series Light -sarjan mestaruuden vuonna 2003. GP2-urallaan hän saavutti 4,5 pistettä, jotka tulivat Belgian kilpailuista. Nykyään Álvarez kilpailee Top Race V6 -sarjassa.
GP2-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2005 | Campos Racing | SMRFEA Kesk. | SMRSPR 7 | ESPFEA Kesk. | ESPSPR 12 | MONFEA Kesk. | EURFEA 18† | EURSPR 15 | FRAFEA Kesk. | FRASPR NC | GBRFEA 11 | GBRSPR Kesk. | GERFEA 10 | GERSPR Kesk. | HUNFEA Kesk. | HUNSPR 7 | TURFEA 15 | TURSPR Kesk. | ITAFEA 12 | ITASPR 17† | BELFEA 5 | BELSPR 6 | BHRFEA 10 | BHRSPR 12 | 4,5 | 18. |
Juan Coca

| Henkilötiedot |
| --- | --- | --- | --- |
Koko nimi: Juan Antonio Agustin Coca Nogueres
Syntymäaika: 31. toukokuuta 1993 (ikä 31)
Syntymäpaikka: San Juan, Puerto Rico
Pelipaikka: hyökkääjä
Seura
Seura:  Kultsu FC
Pelinumero: 9
Seurat
| Vuodet | Seura | O | (M) |
| 2008–2011 |  Guaynabo Fluminense | – | (–) |
| 2012 |  Notre Dame Falcons | 7 | (0) |
| 2013 |  Liverpool Warriors | 2 | (0) |
| 2013 |  Burgos II | 8 | (1) |
| 2014– |  Kultsu FC | 26 | (1) |
Maajoukkue
| 2012– |  Puerto Rico | 7 | (0) |
 Seurajoukkueuran tilastot kattavat vain kansalliset sarjat, päivitetty 26. kesäkuuta 2015.  Maajoukkueuran tilastot päivitetty 26. kesäkuuta 2015.
Juan Coca (s. 31. toukokuuta 1993) on puertoricolainen jalkapalloilija, joka edustaa Kakkosessa pelaavaa Kultsua. Hän on aikaisemmin pelannut muun muassa Yhdysvaltain NPSL-liigassa sekä espanjalaisen Burgosin reservijoukkueessa. Joutsenolaisen Kultsun kanssa Coca teki sopimuksen keväällä 2014, ja hän jatkaa seurassa myös kaudella 2015.
Puerto Ricon maajoukkueessa Coca debytoi tammikuussa 2012 ottelussa Nicaraguaa vastaan. Hän on osallistunut joukkueen kanssa vuoden 2014 Caribbean Cupin ja vuoden 2018 MM-kilpailuiden karsintoihin.
Aiheesta muualla

Juan Coca Soccerway.
Jääkala

| Jääkala |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Jääkalamaiset Notothenioidei
Heimo::  Jääkalat Channichthyidae
Suku::  Chaenocephalus
Laji::  aceratus
Kaksiosainen nimi
 Chaenocephalus aceratus  (Lönnberg, 1906) 
Infobox OKNimi-testi OK: 
Jääkala (Chaenocephalus aceratus) on noin 70 senttimetrin pituinen hoikka ja pitkulainen kala, jota tavataan vain Etelämantereen lähivesillä.
Kalan erikoispiirre on se, että sen veressä ei ole lainkaan punasoluja. Happi kulkeutuu lihaksille veriplasman mukana. Jääkalan keho ei jäädy vaikka se koskettaisi jäätä, sillä sen veressä on luontaista jäänestoainetta.
Elinympäristö ja ravinto

Jääkala elää pohjan tuntumassa 5–770 metrin syvyydessä. Se saalistaa pääasiassa pienempiä kaloja sekä krilliäyriäisiä.
Joseph Pitton de Tournefort

| Joseph Pitton de Tournefort |
| --- | --- |
 Joseph Pitton de Tournefort
Henkilötiedot
Syntynyt: 5. kesäkuuta 1656 Aix-en-Provence, Ranska
Kuollut: 28. joulukuuta 1708 (52 vuotta) Pariisi, Ranska
Koulutus ja ura
Instituutti:  Jardin des Plantes
Oppilaat:  Antoine de Jussieu, Michel-Louis Reneaulme de Lagaranne ja Sébastien Vaillant
Tutkimusalue:  kasvitiede
Joseph Pitton de Tournefort (5. kesäkuuta 1656 Aix-en-Provence, Ranska – 28. joulukuuta 1708 Pariisi, Ranska) oli ranskalainen kasvitieteilijä. Hänen tutkimuksensa olivat merkittäviä kaksiosaisen tieteellisen nimen määrittelyssä.
Tournefort kiinnostui kasvitieteestä jo pienenä. Hän pystyi aloittamaan kasvitieteen opinnot vasta isänsä kuoleman jälkeen, sillä isä oli laittanut hänet opiskelemaan teologiaa. Tournefort opiskeli ensin fransiskaanimunkki Charles Plumier’n alaisuudessa ja myöhemmin Jardin des Plantesissa Pierre Magnolin johdolla. Vuonna 1688 Tournefort nimettin Jardin des Plantesin professoriksi, jona hän toimi kuolemaansa asti.
Tournefort keräsi matkoiltaan Pyreneille, Vähään-Aasiaan ja Kreikkaan laajan kasvikokoelman ja sai mainetta kasvitieteellisillä teoksillaan, erityisesti Éléments de botaniquella (1694). Teos oli menestys, ja siitä otettiin latinankielinen painos vuonna 1700. Samana vuonna Tournefort johti tutkimusmatkaa itäisen Välimeren alueella ja Lähi-itään. Matkalla oli mukana taiteilija Claude Aubriet, jonka kanssa Tournefort luetteloi 1 356 kasvilajia. Matkasta kertonut Relation d’un voyage du Levant julkaistiin vasta Tournefortin kuoleman jälkeen.
Tournefortin työ oli merkittävä kaksiosaisen tieteellisen nimen kehittymisessä. Hän käytti luokittelussa sukunimeä ja lisäksi määritteli lisäksi lajin muutamalla sanalla. Tournefort perusti luokittelunsa kukan ja hedelmän rakenteelle.
Julius Mutinda

Julius Mutinda (s. 14. syyskuuta 1956) on kenialainen entinen maahockeypelaaja. Hän osallistui olympialaisiin kahdesti, vuosina 1984 ja 1988. Mutinda pelasi Los Angelesin kisoissa 1984 kaksi ottelua joukkueen sijoituttua yhdeksänneksi ja pelasi maansa kahdenneksitoista sijoittuneessa joukkueessa kolme ottelua Soulin olympialaisissa 1988.
Juiceslf

| Juiceslf> Henkilötiedot |
| --- | --- |
Koko nimi:  Ijumdiya Dominic Wadzani
Syntynyt: 27. syyskuuta 2004 (ikä 20)
Ammatti:  näyttelijä, rap-artisti, laulaja
Muusikko
Aktiivisena:  Näyttelijänä:
Tyylilajit:  hip hop
  [ Muokkaa Wikidatassa ] [ ohje ]  
Ijumdiya Dominic Wadzani tunnetaan nimellä Juiceslf on nigerialainen räppäri-laulaja ja lauluntekijä. joka on allekirjoitettu steadee-rekistereihin.
Diskografia > Albumit

Cracking
Rising Above
Julius Mark

| Julius Mark |
| --- | --- |
 Julius Mark vuonna 1930
Henkilötiedot
Syntynyt: 1890-03-27 Haljala, Virumaa
Kuollut: 1959-03-02 Washington DC, Yhdysvallat
Julius Mark lapinpuvussa.
Utsjoki, joulukuu 1925.
finna.fi
Julius Mark (27. maaliskuuta 1890 Haljala, Virumaa – 2. maaliskuuta 1959 Washington, Yhdysvallat) oli virolainen kielitieteilijä.
Ylioppilastutkinnon jälkeen Mark aloitti vertailevan indoeurooppalaisen ja klassisen kielitieteen opinnot Tarton yliopistossa, mutta matkusti pian Unkariin opiskelemaan suomalais-ugrilaista kielentutkimusta ja unkarin kieltä. Sittemmin hän jatkoi opintojaan Helsingin yliopistossa, jossa hän suoritti filosofian kandidaatin tutkinnon. Markin opintoja viivästyttivät pakollinen osallistuminen ensimmäiseen maailmansotaan ja myöhemmin Viron vapaussotaan. Hänen väitöskirjansa Die Possessivsuffixe in den uralischen Sprachen. I. Hälfte. Einleitung, Frühere Arbeiten, Die Possessivsuffixe in den ostseefinnischen Sprachen (1924) käsitteli suomalais-ugrilaisten kielten ja niiden murteiden possessiivisuffikseja.
Mark toimi Tarton yliopiston uralilaisen kielitieteen virkaatekevänä professorina vuosina 1919–1924. Väitöskirjansa valmistuttua hänet nimitettiin viralliseen professorin virkaan, jossa hän toimikin vuoteen 1944 saakka. Mark oli perustamassa Viron tiedeakatemiaa vuonna 1938. Hänet valittiin tiedeakatemian varaesimieheksi, ja hän toimi akatemian julkaisusarjan Annales Academiae Scientiarum Estonicaen toimittajana.
Mark pakeni Virosta vuonna 1944 ja asui vuodesta 1947 lähtien Yhdysvalloissa, missä hän toimi vuosina 1947–1949 Harvardissa venäjän kielen opettajana ja Washingtonissa vuosina 1951–1953 sekä 1956 suomen kielen opettajana. Hän tutki erityisesti suomalais-ugrilaisten kielten muoto- ja johto-oppia sekä teki myös kansatieteellisiä tutkimuksia.